Sembilan bahan pokok

Sembilan bahan pokok atau selalu diringkaskan sebagai sembako ialah sembilan jenis bahan keperluan asas rakyat Indonesia mengikut Keputusan Menteri Perindustrian dan Perdagangan Indonesia pada 27 Februari 1998 (disingkatkan menjadi "Kepmenperindag 115/1998")."Jenis Barang Kebutuhan Pokok Masyarakat" . Kategori: Keputusan Menteri Perindustrian dan Perdagangan Republik Indonesia. Nombor rujukan: 115/MPP/Kep/2/1998. Tarikh dikuat kuasa: 27 Februari 1998.  

Pada 16 Mei 2017, Kementerian Perdagangan Republik Indonesia mengeluarkan Peraturan Menteri Perdagangan mengenai Penetapan Harga Acuan Pembelian di Petani dan Harga Acuan Penjualan di Consumers ("Permendag 27/2017"). 

 Senarai 
Berikut merupakan senarai bahan sembako mengikut Kepmenperindag 115/1998"Jenis Barang Kebutuhan Pokok Masyarakat". Kategori: Keputusan Menteri Perindustrian dan Perdagangan. Nomor: 115/MPP/Kep/2/1998. Tanggal Pengundangan: 27-02-1998. :

 Beras
 Gula
 Minyak masak dan mentega
 Daging lembu dan ayam
 Telur ayam
 Susu
 Jagung
 Minyak tanah
 Garam

 Harga rujukan 
Bahan-bahan asas yang ditetapkan harga belian rujukan dan harga jualan rujukan mengikut Permendag 27/2017 ialah:Pemerintah Terbitkan Harga Acuan Sembilan Bahan Pokok. Tempo.co. 30 Mei 2017.

 Beras  Harga belian kepada petani ialah Rp 7300 sekilogram (/kg) manakala harga jualan kepada pengguna ialah Rp 9300/kg.

 Jagung  Harga belian kepada petani ialah antara Rp 2500/kg hingga Rp 3.150/kg (semakin rendah kadar air, harga semakin tinggi) manakala harga jualan kepada pengguna ialah Rp 4000/kg.
 Soya  Bagi soya tempatan, harga belian kepada petani ialah Rp 8500/kg manakala harga jualan kepada pengguna ialah Rp 9200/kg.  Bagi soya import pula, harga belian kepada petani ialah Rp 6550/kg manakala harga jualan kepada pengguna ialah Rp 6880/kg.
 Gula  Harga belian kepada petani ialah Rp 9100/kg manakala harga jualan kepada pengguna ialah Rp 12500/kg.
 Minyak masak  Harga belian untuk minyak curah ialah Rp 10500/kg manakala harga belian untuk minyak bungkusan sederhana ialah Rp 11000/kg.
 Bawang merah  Harga belian kepada petani ialah Rp 15000/kg untuk bawang jenis konde basah, Rp 18300/kg untuk bawang jenis konde askip (bawang berserta daun), dan Rp 22500/kg untuk bawang jenis rogol askip (bawang tiada daun), manakala harga jualan kepada pengguna untuk bawang jenis rogol askip ialah Rp 32000/kg.
 Daging lembu (beku atau segar)  Harga rujukan hanya ditetapkan untuk jualan kepada pengguna iaitu Rp 80000/kg untuk daging beku. Manakala untuk daging segar, bahagian paha hadapan ialah Rp 98000/kg, bahagian paha belakang ialah Rp 105000/kg, bahagian daging dada Rp 80000/kg dan bahagian daging rawan Rp 50000/kg.
 Daging ayam pedaging  Harga belian kepada penternak ialah Rp 18000/kg manakala harga jualan kepada pengguna ialah Rp 32000/kg.
 Telur ayam pedaging  Harga belian kepada penternak ialah Rp 18000/kg manakala harga jualan kepada pengguna ialah Rp 22000/kg.

 Rujukan 

Kategori:Indonesia
Kategori:Bantuan kemanusiaan